*Ha valaki Isten akaratát akarja véghezvinni, az el tudja dönteni, hogy Istentől van-e, amit tanítok, vagy magamtól.* (Jn 7,17)

Egy egyszerű próba annak kiderítésére, vajon kinek a célja valósul meg a tanításban. Mindenki maga képes ezt leellenőrizni, ha a megfelelő lépéssel kezd hozzá. Ez a lépés pedig az, hogy Isten akaratát akarom véghezvinni. Ez az egyénről szól, a szabad akaratból hozott döntésről. Akarom Isten akaratát véghezvinni? Ha a válasz erre a kérdésre: igen, akkor képes vagyok felismerni az Atyáról szóló tanításokat. Ez az „igen” teszi képessé bensőmet meghallani és felismerni az Atya szándékát, tervét. Miért kell az „igen”? Mert ezzel jogosítom fel Istent arra, hogy az életembe belépve formáljon és alakítson. Az „igen” a szükséges és elégséges feltétele ennek. A lehetőséget Isten adja, az átformálást Ő végzi, de az én beleegyezésemmel és akarásommal.

Aki „igen”-t mond Istennek, felismeri akaratát, bárki is legyen! *Vadon Gyula*